**ПРИПРЕМА ЗА ЧАС**

Наставник: Јелена Трошић Разред:.5/3

Наставни предмет: Српски језик и књижевност Датум: 10.10.2018.

|  |  |
| --- | --- |
| *Наставна тема/област*: Језик (граматика) | |
| *Наставна јединица*: **Номинатив** | |
| * *Циљ часа*: оспособљавање ученика за препознавање облика и значења номинатива и одређивање његове функције у реченици * *Исходи ‒ ученик ће бити у стању да:* разликује основне функције и значења падежа номинатива; | |
| *Планирани начини провере исхода:* Праћењем усмених и писмених (школска свеска, уџбеник, практичан рад/песма и представа, ППТ презентација) одговора ученика на часу | |
| *Тип часа*: Обрада градива; **почетак пројекта** | *Методе и технике наставе и учења:* Дијалошка, монолошка, текст-метода, демонстративна, метода илустративних радова, практичан рад кроз представу |
| *Облик рада*: Фронтални, индивидуални, групни | *Наставна средства/ресурси:* Табла, креда, ученичке свеске, уџбеник *Похвала језику* (стр. 34‒36), речник српског језика, презентација, цртани филм, текст |
| *Активности наставника*: Поставља питања, управља пројектним задацима, дели ученике у групе, пише текст за представу и песму о номинативу, презентује нови наставни садржај, мотивише ученике да уочавају и закључују, задаје радне задатке и прати ефекте сопственог рада и напредовање ученика | |
| *Активности ученика*: Одговарају на питања, опредељују се према сопственим афинитетима за реализацију пројекта (уче песму, праве музику, осмишљавају реализацију позоришне представе, праве ППТ презентацију, репродукују научено, цртају, пишу, уочавају, закључују, усвајају нова знања и примењују научено (раде задатке) | |

**ТОК ЧАСА**

|  |
| --- |
| У уводном делу часа ученици треба да обнове градиво обађено на претходном часу граматике.    Очекује се да ће ученици знати врсте речи, знати које су врсте речи променљиве и зашто се тако зову и знати које се променљиве речи зову именске речи. Именске речи издвајају се од глагола по томе што имају деклинацију (промену по падежима).  Наставник саопштава ученицима да је тема часа први падеж ‒ номинатив ‒ и исписује наслов на табли.  Асоцијације на тему НОМИНАТИВ (ученици повезују, уочавају, закључују)/НТЦ систем учења  Наставник исписује реченице на табли:  *Марко тренира кошарку.*  *Кућа му је пуна кошаркашких лопти.*  Подвучене именице одговарају на питања **КО?** и **ШТА?Номинатив** је падеж којим се именују бића, предмети и појаве. За именице у номинативу кажемо да се налазе у основном облику.  Номинатив је **независан падеж**; испред именице у номинативу не може стајати предлог.  Осим у реченици, именице стоје у облику номинатива када се наводе у речнику (**речничке одреднице**) или када се нађу у насловима или натписима. Пожељно је да наставник донесе на час једнотомни *Речник српскога језика* као очигледно средство.  Наставник пише нове примере:  *Марко тренира кошарку.*  *Марко је кошаркаш.*  **Ученици треба да уоче коју службу у реченици имају подвучене именице**.  Именица у номинативу у реченици може имати **службу субјекта** или **дела предиката**.  У завршном делу часа следи кратак преглед наученог:  НОМИНАТИВ   * КО? ШТА? * основни облик именице * независан падеж * служба субјекта (или дела предиката)   Следи представљање ученичких радова у оквиру пројекта: позоришна представа, ППТ презентација, филмић и заједничка песма. Уколико остане времена, могу се радити задаци за вежбање.  Задаци за вежбање:   1. Заокружи слово испред реченице у којој уочаваш именицу *оловка* у номинативу множине:   а) *Ана има много оловака.*  б) *Купила сам разнобојне оловке.*  в) *Оловке стоје на радном столу.*   1. Подвуци именице у номинативу и одреди им службу у реченици:   а) *Наставница је похвалила Александру. \_\_\_\_\_\_\_\_\_\_\_\_\_\_\_\_\_\_\_\_\_\_*  б) *Он је најбољи ученик. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  в) *Јутро је паметније од вечери. \_\_\_\_\_\_\_\_\_\_\_\_\_\_\_\_\_\_\_\_\_\_*  г) *Под прозором је залајао пас. \_\_\_\_\_\_\_\_\_\_\_\_\_\_\_\_\_\_\_\_\_\_\_*   1. Користећи именице у номинативу, напиши:   а) име свог најбољег друга или најбоље другарице: \_\_\_\_\_\_\_\_\_\_\_\_\_\_\_\_\_\_\_  б) назив свог омиљеног цртаног филма: \_\_\_\_\_\_\_\_\_\_\_\_\_\_\_\_\_\_\_\_\_  в) име једног књижевног лика које је истовремено и наслов књиге: \_\_\_\_\_\_\_\_\_\_\_\_\_\_\_\_\_\_\_\_\_\_ |